ვარკეთილი

ვარკეთილი — საცხოვრებელი უბანი თბილისში (სამგორის რაიონი). მდებარეობს ქალაქის აღმოსავლეთ ნაწილში, მდინარე მტკვრის მარცხენა მხარეს, თბილისის ზღვის სამხრეთით.

დასახლების ძირითადი ნაწილი გაშენდა 1982-1988 წლებში (არქიტექტორები გ. შავდია, მ. ბოლქვაძე, შ. ჯანგველაძე, ო. ჯაფარიძე, ე. რუხაძე, თ. ჯირაშვილი და სხვ.) მანამდე ვარკეთილის საბჭოთა მეურნეობის კუთვნილ ტერიტორიაზე, სადაც ხეხილის ბაღები იყო. თავდაპირველი პროექტის მიხედვით ვარკეთილის საცხოვრებელი რაიონი შედგებოდა 3 მასივისგან: ვარკეთილი I (39 ათას მოსახლეზე; ახლანდ. მესამე მასივი), ვარკეთილი II (36 ათას მოსახლეზე; შემდეგ „ზემო პლატო“, ახლანდ. მესამე მასივი), ვარკეთილი III (5 მიკრორაიონი, სულ 48 ათას მოსახლეზე; ახლანდ. ვარკეთილი, 4 მიკრორაიონი). 1985 წლიდან მოქმედებს მეტროსადგური „ვარკეთილი“. 2010-იან წლებში ვარკეთილის მიმდებარედ, თბილისის ზღვის მახლობლად 420 ჰა ტერიტორიაზე კომპანია „ჰუალინგის“ მიერ გაშენდა ახალი საცხოვრებელი კომპლექსი „თბილისის ზღვის ახალი ქალაქი“. უბანში არის რამდენიმე მართლმადიდებლური ქრისტიანული ეკლესია, ასევე ეზიდთა სათემო ცენტრი და სამლოცველო (გაიხსნა 2015 წელს).ქევანიშვილი ეკა, მრავალფეროვნების ნიშანი: საკუთარი კერა საქართველოს იეზიდებისათვის, რადიო „თავისუფლება“, 16 ივნისი, 2015.  

ლიტერატურა

სქოლიო

კატეგორია:თბილისის უბნები